Tsalle-Tsallen 'yan siyasa: Wani dan majalisar PDP ya fice daga jam'iyyar ▷ NAIJA.NG
Tsalle-Tsallen 'yan siyasa: Wani dan majalisar PDP ya fice daga jam'iyyar
Dan majalisar wakilai na jam'iyyar PDP mai wakilktan yankunan Oshodi/Isolo na jihar Legas kuma wanda ya jagoranci kudirin rage shakarun tsaya takara, Tony Nwulu, ya sauya sheka daga jam'iyyar PDP zuwa United Progressives Party (UPP).
Dan majalisar wanda aka haifa a jihar Imo ya bayyana cewa matakin ficewa daga PDP ne saboda yana son ya fito takarar gwamna a jihar Imo a shekarar 2019.
"Daga yau, na yi murabus daga matsayina a jam'iyyar PDP na koma UPP. Hakan ya yi dai-dai da sashi 86(g) na kundin tsarin mulkin shekarar 1999).
KU KARANTA: Zargin karkatar da kudade: EFCC ta gayyaci mataimakin shugaban majalisa Ekweremadu
Nwulu yace ya dauki matakin ficewa daga jam'iyyar PDP ne bayan ya yi shawara kuma ya gano cewa jam'iyyar UPP ce kadai jam'iyyar da zata bawa matasa damar fitowa takara.
"Kamar yadda kuka sani, ina son fitowa takarar gwamna a jihar Imo a zaben shekarar 2019, kuma ina kyautata zaton UPP ce jam'iyyar da zata bani wannan damar," Kamar yadda Nwulu ya fadawa manema labarai.
Da aka masa tambaya ko akwai matsaloli a jam'iyyar ta PDP da ya fice, Nwulu ya amsa da cewa, "Dama tun farko akwai matsaloli a jam'iyyar PDP sai dai idan mutum baya son fada ma kansa gaskiya, kuma matsalolin ba za su taba karewa ba."
A wata rohoton, NAIJ.com ta kawo muku labarin yadda aka tsige Kakakin majalisar jihar Benue na jam'iyyar APC. An tsige shi bayan majalisar ta gabatar da kudirin gazawa a kansa kuma mafi rinjayen 'yan majalisar suka goyi bayan sauke shi daga mukaminsa.
Hausa News Siyasar Najeriya Labarai Daga Jaridu Shugaban Matasan Arewa
Science courses Universities in Nigeria Niit Nigeria Kenny Blaq WAEC timetable